
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 8P/162/2022 8822201985 11. 12. 2024 JUDr. Silvia Šviderská ECLI:SK:OSVT:2024:8822201985.7
Uznesenie Okresný súd Vranov nad Topľou v právnej veci manželky (navrhovateľky): A. B., nar. XX.XX.XXXX, bytom C. XXX, proti manželovi, ktorý návrh nepodal: D. B., nar. XX.XX.XXXX, bytom C. XXX, za účasti maloletého dieťaťa: mal. D. B., nar. XX.XX.XXXX, bytom pri rodičoch, zastúpeného kolíznym opatrovníkom: Úrad práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, o rozvod manželstva a úpravu práv a povinnosti rodičov k maloletému dieťaťu na čas po rozvode, takto rozhodol: Konanie z a s t a v u j e . Žiaden z účastníkov n e m á nárok na náhradu trov konania. odôvodnenie: 1. Manželka sa návrhom podaným na tunajšom súde dňa 07.09.2022 domáhala vydania rozhodnutia, ktorým by súd manželstvo účastníkov konania rozviedol a upravil rodičovské práva a povinnosti k mal. dieťaťu. 2. Na pojednávaní dňa 21.11.2023 súd uznesením poňatým do zápisnice konanie prerušil, z dôvodu zhodného návrhu oboch manželov. Uznesenie nadobudlo právoplatnosť dňom jeho vyhlásenia, t.j. dňa 21.11.2023, nakoľko nebolo písomne vyhotovené. 3. Podľa § 98 ods. 1, ods. 2 zákona č. 161/2015 Z.z. Civilného mimosporového poriadku (ďalej len „CMP“), ak to účastníci zhodne navrhnú, súd konanie preruší. Súd v konaní pokračuje na návrh po uplynutí troch mesiacov, ak sa návrh na pokračovanie v konaní nepodá do jedného roka, súd konanie zastaví. 4. Nakoľko manželia nepodali do jedného roka od nadobudnutia právoplatnosti uznesenia o prerušení konania návrh na pokračovanie v konaní, súd s poukazom na vyššie uvedené zákonné ustanovenie, konanie zastavil. 5. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Okresný súd Vranov nad Topľou.
V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody ) a čoho sa odvolateľ domáha (odvolací návrh).

